Svevemygg

Svevemygg (Chaoboridae) er en liten myggfamilie som ligner stikkmygg, men kan skilles fra disse ved at de mangler stikkesnabel. Fra fjærmygg kan de skilles på at vingene har skjellkledning langs årene.


== Utseende ==
Svevemyggene er middelstore, slanke mygg. Hodet er lite og noe flattrykt, fasettøynene er nokså små og punktøyne (ocelli) mangler. Antennene er lange, består av 15 ledd, og har kranser av lange hår på hvert ledd, særlig hos hannene. Kroppen og beina er kledd med lange hår. Vingene er lange og smale, med smale, hårlignende skjell langs årene og en frynse av lange hår langs bakkanten. 
Larvene er glassklart gjennomsiktige og man kan se alle indre organer og tarminnholdet utenfra. De har to gassblærer som hjelper dem å sveve vektløst i vannet. «Antennene» er hos larvene kraftige gripeklør, disse mangler hos de voksne, som i stedet har vanlige antenner.


== Levevis ==
Svevemyggene kan leve i mange slags ferskvann. men er særlig tallrike i næringsrike (eutrofe) vann. De voksne insektene stikker ikke, men kan drikke vann. Noen arter danner svære svermer. Larvene er rovdyr som jakter på forskjellige svømmende byttedyr, særlig små krepsdyr. De vandrer mye opp og ned i vannet i løpet av døgnet, tilbringer vanligvis dagen nede ved bunnen, men vandrer opp i de frie vannmasser for å spise om natten. Svevemygglarver er vist å ha et uvanlig høyt næringsinnhold per vektenhet og er viktige som føde for fisk.


== Utbredelse ==


== Lang historie ==
Det er beskrevet forholdsvis mange fossile arter i denne gruppen, tilbake til jura-tiden. De fossile artene er stort sett plassert i egne slekter, men det er sannsynlig at noen av disse er identiske med nålevende slekter.


== Systematisk inndeling ==

Det er beskrevet 51 nålevende og 41 fossile arter.

Orden Tovinger, Diptera
Underorden Mygg, Nematocera
Overfamilie Culicoidea
Familie Svevemygg, Chaoboridae
Slekten Australomochlonyx Freeman, 1962 - Australia
Slekten Chaoborus Lichtenstein, 1800- 42 arter, i Norge:
Chaoborus crystallinus (DeGeer, 1776) -Østlandet og Nord-Norge
Chaoborus flavicans (Meigen, 1830) – Sør-Norge
Chaoborus obscuripes (van der Wulp, 1859) – Sør-Norge
Chaoborus pallidus (Fabricius, 1794) - Østfold og Akershus
Chaoborus nyblaei (Zetterstedt, 1838) – bare sikkert funnet fra Nord-Norge
Slekten Cryophila Edwards, 1930- i Norge:
Cryophila lapponica (Bergroth in Martini, 1928) - bare kjent fra Finnmark i Norge
Slekten Eucorethra Coquillett, 1903
Slekten Mochlonyx Loew, 1844- i Norge:
Mochlonyx fuliginosus (Felt, 1905) -bare fra Nord-Norge
Mochlonyx velutinus (Ruthe, 1831) – bare fra Nord-Norge
Slekten Promochlonyx Edwards, 1930 - Australia
Fossile slekter:
Slekten Astrocorethra
Slekten Baleiomyia Kalugina, 1993
Slekten Chachotosha
Slekten Chaoborites
Slekten Chaoburmus Lukashevich, 2000
Slekten Chironomaptera  Ping
Slekten Dixamima
Slekten Eucorethrina Kalugina, 1985
Slekten Gedanoborus
Slekten Helokrenia
Slekten Hypsocorethra Kalugina
Slekten Mesochaoborus
Slekten Mesocorethra Kalugina, 1993
Slekten Praechaoborus Kalugina
Slekten Rhaetomyia
Slekten Taimyborus


== Referanser ==


== Kilder ==
Andersen, T. og Kvifte, G.M. 2012. Phantom midges (Diptera, Chaoboridae) from Finnmark, northern Norway. Norwegian Journal of Entomology 59: 155-157.
Sæther, O.A. 1996. Chaoboridae, svevemygg. Side 196-198 i: Aaagaard, K. og Dolmen, D. (red.) Limnofauna norvegica. Katalog over norsk ferskvannsfauna. Tapir Forlag, Trondheim.
Sæther, O.A. 1997. Diptera Chaoboridae, Phantom midges. Side 149-161 i: Nilsson, A.N. (red.) Aquatic Insects of North Europe. A Taxonomic Handbook. Apollo Books, Stenstrup.


== Eksterne lenker ==
(en) svevemygg i Encyclopedia of Life 
(en) svevemygg i Global Biodiversity Information Facility 
(no) svevemygg hos Artsdatabanken 
(sv) svevemygg hos Dyntaxa 
(en) svevemygg hos Fauna Europaea 
(en) svevemygg hos Fossilworks 
(en) svevemygg hos ITIS 
(en) svevemygg hos NCBI 
(en) Kategori:Chaoboridae – bilder, video eller lyd på Wikimedia Commons 
Chaoboridae – detaljert informasjon på Wikispecies 
Norsk Entomologisk forening – for deg som vil lære mer om insekter.
wodzienie